Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 947/11/8811	Trebišov, 30.3.2012
EEČ : 2-69-117-2012

U Z N E S E N I E

Trestná vec:	obvinený XXXXX  
Prečin:	poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
	Dňa 20.12.2011 v čase o 10.15 h na ul. XXXXX v Trebišove pri výkopových prácach bagrom nedodržal podmienky stanovené na ochranu telekomunikačného zariadenia a z toho dôvodu došlo k poškodeniu dvoch chrániacich potrubí typu HDPE o priemere 40 mm, pričom v jednom z nich sa nachádzal 12- vláknový optický telefónny kábel a tým došlo k prerušeniu telekomunikačnej prevádzky pre približne 500 účastníkov, čím pre spoločnosť XXXXX, XXXXX spôsobil celkovú škodu vo výške 633,34 €.  

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia PZ XXXXX sp. zn. ORP-XXXXX zo dňa XXXXX bolo začaté trestné stíhanie a dňa 01.02.2012 vznesené obvinenie XXXXX za prečin poškodzovania a ohrozovania prevádzky všeobecne prospešného zariadenia. 

Tento prečin mal obvinený spáchať tak, že dňa 20.12.2011 v čase o 10.15 h na ul. XXXXX v Trebišove pri výkopových prácach bagrom nedodržal podmienky stanovené na ochranu telekomunikačného zariadenia a z toho dôvodu došlo k poškodeniu dvoch chrániacich potrubí typu HDPE o priemere 40 mm, pričom v jednom z nich sa nachádzal 12- vláknový optický telefónny kábel a tým došlo k prerušeniu telekomunikačnej prevádzky pre približne 500 účastníkov, čím pre spoločnosť XXXXX, XXXXX spôsobil celkovú škodu vo výške 633,34 €.  

	V priebehu vyšetrovania sa obvinený doznal k spáchaniu prečinu. Pokiaľ sa týka náhrady škody, urobil všetky opatrenia ohľadne náhrady škody pre poškodenú stranu, o čom svedčí aj príkaz na úhradu na č. l. XXXXX pre spoločnosť XXXXX. XXXXX vo výške 633,34 €. 

	Vzhľadom na doterajší život, kde v mieste bydliska je hodnotený kladne, žije v spoločnej domácnosti so svojou manželkou, pracuje ako živnostník, kde je zároveň aj konateľom spoločnosti, pričom svoju prácu vykonáva zodpovedne a kvalitne. V mieste bydliska požíva dobrú povesť, súdom doposiaľ trestaný nebol.  

	Vzhľadom na okolnosti prípadu považujem rozhodnutie o podmienečnom zastavení trestného stíhania za postačujúce a preto som rozhodol tak, ako je to uvedené vo výrokovej časti tohto uznesenia.

	Súčasne v zmysle § 216 ods.2 Tr. por. bola určená skúšobná doba v trvaní 12 (dvanásť) mesiacov. 

Skúšobná doba začína plynúť právoplatnosťou tohto uznesenia, pričom ak obvinený povedie v priebehu tejto skúšobnej doby riadny život rozhodnem, že sa obvinený osvedčil. V opačnom prípade aj počas skúšobnej doby sa v trestnom stíhaní bude pokračovať.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. František Bicko
prokurátor